***ՀԱՎԵԼՎԱԾ***

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ԽՈՅ ՀԱՄԱՅՆՔԻ ԱՎԱԳԱՆՈՒ***

***2025 ԹՎԱԿԱՆԻ ՓԵՏՐՎԱՐԻ 11-ի***

***N 16—Ա ՈՐՈՇՄԱՆ***

***«ՀԱՎԵԼՎԱԾ***

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ԽՈՅ ՀԱՄԱՅՆՔԻ ԱՎԱԳԱՆՈՒ***

***2024 ԹՎԱԿԱՆԻ ՕԳՈՏՈՍԻ 26-ի***

***109-Ա ՈՐՈՇՄԱՆ***

ԿԱՐԳ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ԽՈՅ ՀԱՄԱՅՆՔԻ ԱՎԱԳԱՆՈՒ ԱՆԴԱՄԻՆ ԻՐ ՊԱՐՏԱԿԱՆՈՒԹՅՈՒՆՆԵՐԻ ԿԱՏԱՐՄԱՆ ՀԵՏԵՎԱՆՔՈՎ ԱՌԱՋԱՑԱԾ ԾԱԽՍԵՐԻ ԴԻՄԱՑ ԱՄՍԱԿԱՆ ԴՐԱՄԱԿԱՆ ՓՈԽՀԱՏՈՒՑՈՒՄ ՏՐԱՄԱԴՐԵԼՈՒ

Սույն կարգով սահմանվում է Հայաստանի Հանրապետության Արմավիրի մարզի Խոյ համայնքի ավագանու անդամին համայնքի բյուջեից տրվող ամսական դրամական փոխհատուցում ստանալու պայմանները.

1.Համայնքի ավագանու անդամը իր պարտականությունների կատարման հետևանքով առաջացած ծախսերի դիմաց իր ցանկությամբ և ավագանու որոշմամբ կարող է ստանալ ամսական դրամական փոխհատուցում` Հայաստանի Հանրապետության Ազգային ժողովի պատգամավորի ամենամսյա պատգամավորական ծախսերի 30 տոկոսի չափով:

2. Հայաստանի Հանրապետության Արմավիրի մարզի Խոյ համայնքի ավագանու անդամը ստանում է իր պարտականությունների կատարման հետևանքով առաջացած ծախսերի դիմաց ամսական դրամական փոխհատուցում, եթե՝

1. մասնակցել է համայնքի ավագանու նիստերին և քվեարկություններին
2. անդամակցել է ավագանու որևէ մշտական հանձնաժողովի և մասնակցել մշտական հանձնաժողովի նիստերին ու աշխատանքներին,
3. մասնակցել է ավագանու կողմից անցկացվող քաղաքացիների ընդունելություններին, հանրային քննարկումներին:

3․ Սահմանել, որ սույն որոշման 1-ին կետով նախատեսված դրամական փոխհատուցումն ավագանու անդամներին է տրամադրվում, եթե՝  
ծախսերի փոխհատուցում ստանալու ցանկություն հայտնած ավագանու անդամը գրավոր

դիմում է համայնքի ղեկավարին՝ դիմումին կցելով իր պարտականությունների կատարման հետևանքով առաջացած ծախսերը հիմնավորող փաստաթղթեր։

Ստացված դիմումների հիման վրա համայնքի ղեկավարը հերթական նիստի քննարկմանն է ներկայացնում ավագանու որոշման նախագիծ՝ ավագանու անդամի կատարած ծախսերի փոխհատուցման մասին։

4․ Ավագանու անդամին տվյալ ամսում դրամական փոխհատուցում չի վճարվում, եթե նա այդ ամսվա ընթացքում բացակայել է Խոյ համայնքի ավագանու և մշտական հանձնաժողովի նիստերից, ինչպես նաև այն դեպքերում, երբ տվյալ ամսում Խոյ համայնքի ավագանու և մշտական հանձնաժողովի նիստեր չեն եղել:»

ԱՇԽԱՏԱԿԱԶՄԻ ՔԱՐՏՈՒՂԱՐԻ ՓՈԽԱՐԻՆՈՂ՝ Գ․ ՇԱՌՈՅԱՆ